Joshua Cheptegei

Joshua Kiprui Cheptegei (Uganda; 1996ko irailaren 12a) Ugandako atleta da, munduko txapelduna 2019an 10.000 metroko lasterketan. 5000 metroko, 5 kilometroko eta 10.000 metroko lasterketetako munduko errekorrak ditu eta distantzia bietan txapeldun olinpikoa izan da.

Sebei etniako kidea da Cheptegei, Kenian kalenjin esaten zaien talde berekoa funtsean.

 Kirol ibilbidea 
Londres 2017ko Munduko Kopan zilarrezko domina irabazi zuen 10.000 metrotan, urrea irabazi zuen Mo Farah britainiarraren ondoren eta brontzea eskuratu zuen Paul Tanui keniarraren aurretik.

Valentzia 2019ko Trinidad Alfonso maratoian, errepideko 10 km-ko munduko errekorra hautsi zuen 26:38ko denborarekin, Leonard Komon-en ordura arteko errekorra gaindituz.

Cros-countryko munduko txapeldun izendatu zuten 2019an Aarhus hirian (Danimarka), Jacob Kiplimo herrikidearen aurretik.

10 km-ko errekorra galdu eta gutxira, 2020ko otsailaren 16an errepideko 5 km-ko munduko errekorra hautsi zuen, Monakon egindako lasterketan. Urte bereko abuztuaren 14an, Monakon ere eta Diamond Leagueko lasterketa batean, 5000 metroko munduko errekorra hautsi zuen 12:35,36 denborarekin. Bi hilabete geroago, 2020ko urriaren 7an, 10.000 metroko munduko marka haustea lortu zuen 26:11.00 denbora berriarekin NN Valencia World Record Day lasterketan, horrela Kenenisa Bekele etiopiarraren aurreko errekorra hobetuz.

2020ko Udako Olinpiar Jokoetan bi domina lortu zituen: urrezkoa 5.000 metroko lasterketan eta zilarrezkoa 10.000 metrokoan. 2022an eta 2023an munduko txapelduna izan zen 10.000 metrotan eta 2024ko Parisko Olinpiar Jokoetan urrezko domina lortu zuen.

 Nazioarteko emaitzak 
Olinpiar JokoakUrteaLekuaDominaProba2020Tokio 5.000m2020Tokio 10.000m2024Paris 10.000mMunduko txapelketakUrteaLekuaDominaProba2017Londres 10.000 m2019Doha 10.000 m2022Eugene 10.000 m2023Budapest 10.000 mCommonwealth JokoakUrteaLekuaDominaProba2018Gold Coast 5.000 m2018Gold Coast 10.000 m

 Euskal Herrian 
2017. urtean Juan Muguerza Nazioarteko Krosa irabazi zuen Elgoibarren.

 Erreferentziak 

 Kanpo estekak 

Kategoria:Ugandako atletak
Kategoria:2020ko Udako Olinpiar Jokoetako atletak
Kategoria:2020ko Udako Olinpiar Jokoetako dominadunak
Kategoria:Olinpiar Jokoetako urrezko dominadunak atletismoan
Kategoria:Olinpiar Jokoetako zilarrezko dominadunak atletismoan
Kategoria:2024ko Udako Olinpiar Jokoetako dominadunak
Kategoria:2024ko Udako Olinpiar Jokoetako atletak
Kategoria:2016ko Udako Olinpiar Jokoetako atletak